La SAG apel·la a la saviesa de les persones majors per a promoure el correcte reciclatge
19 de juliol 2023

![](/media/1wslr4tm/campanya_reciclaje_sag_01-c.jpg?width=594.4256756756756&height=850)

La Societat Anònima de Gestió de Sagunt (SAG) ha llançat una nova campanya a favor del reciclatge amb l'eslògan _Haz caso a los que saben_ amb l'objectiu de conscienciar la ciutadania sobre la importància de separar els residus correctament mitjançant l'establiment d'un vincle emocional amb els habitants de la localitat, recorrent a expressions i ensenyaments de les persones més majors.

Esta campanya de sensibilització mediambiental consistix a col·locar tres gràfiques emotives, que estaran situades en més de 60 punts de Sagunt i del Port de Sagunt, amb les quals la SAG busca reforçar el compromís de la ciutadania amb la preservació i el respecte per l'entorn.

L'acció utilitza refranys populars, transmesos de generació en generació, amb la finalitat de traslladar de manera clara i efectiva la importància de separar adequadament els residus per al seu correcte reciclatge.

![](/media/zcpcgstk/sag_info_01-c.jpg?width=637.5&height=850)

Esta iniciativa s'alinea amb el propòsit de l'entitat de continuar treballant per a mantindre un entorn òptim i oferir uns servicis de qualitat que garantisquen el manteniment continu de la ciutat i el respecte al medi ambient.

Entre els servicis de neteja i cura que ofereix la SAG, destaquen la recollida de residus urbans, tant en contenidors de fem com en punts de recollida selectiva, i la gestió dels ecoparcs fixos i mòbils per a facilitar a la ciutadania l'accés al reciclatge de productes sense un contenidor concret, com aparells electrònics, mobles, enderrocs i altres objectes que requereixen un maneig específic.

Per a obtindre més informació sobre els servicis de neteja i recollida de residus que ofereix esta entitat, es pot visitar la pàgina web [https://sag.es/](https://sag.es/) o posar-se en contacte directament a través del telèfon 96 268 37 85.

![](/media/353i0tfo/campanya_reciclaje_sag_03-c.jpg?width=594.4256756756756&height=850)

*   [](http://www.facebook.com/sharer.php?u=https://aytosagunto.es/va/actualitat/la-sag-apel-la-a-la-saviesa-de-les-persones-majors-per-a-promoure-el-correcte-reciclatge/ "Facebook")
*   [](http://twitter.com/share?url=https://aytosagunto.es/va/actualitat/la-sag-apel-la-a-la-saviesa-de-les-persones-majors-per-a-promoure-el-correcte-reciclatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-apel-la-a-la-saviesa-de-les-persones-majors-per-a-promoure-el-correcte-reciclatge/ "Linked In")
*   [](mailto:?body=https://aytosagunto.es/va/actualitat/la-sag-apel-la-a-la-saviesa-de-les-persones-majors-per-a-promoure-el-correcte-reciclatge/)